विवादों से शुरू हुआ था वैलेंटाइन डे, प्यार के खातिर इन्हें दी थी फांसी - Education AajTak
विवादों से शुरू हुआ था वैलेंटाइन डे, प्यार के खातिर इन्हें दी थी फांसी
14 फरवरी यानी प्यार का दिन. सभी लोग इस दिन को वैलेंटाइन डे के रूप में मनाते हैं. इस दिन प्यार करने वाले अपने भावनाओं और प्यार उस व्यक्ति के प्रति जाहिर करते हैं जिनसे वह मोहब्बत करते हैं. लेकिन क्या आप जानते हैं कि आखिर क्यों 14 फरवरी को ही वैलेंटाइन डे मनाया जाता है और इसका ये नाम कैसे पड़ा? आइए जानते हैं इसके पीछे क्या कहानी छिपी है.
रिपोर्ट्स के अनुसार 'ऑरिया ऑफ जैकोबस डी वॉराजिन' नाम की पुस्तक में वेलेंटाइन का जिक्र है. यह डे एक रोम के एक पादरी संत वैलेंटाइन के नाम पर मनाया जाता है.
माना जाता है कि संत वैलेंटाइन दुनिया में प्यार को बढ़ावा देने में मान्यता रखते थे, लेकिन रोम में एक राजा क्लाउडियस को उनकी ये बात पंसद नहीं थी और वो प्रेम विवाह के खिलाफ थे. वो प्रेम विवाह को गलत मानते थे. बता दें, रोम के एक क्रूर सम्राट ने प्यार करने वालों पर काफी जुल्म ढाए थे.
सम्राट क्लाउडियस को लगता था कि रोम के लोग अपनी पत्नी और परिवारों के साथ मजबूत लगाव होने की वजह से सेना में भर्ती नहीं हो रहे हैं. इस समस्या से निजात पाने के लिए क्लाउडियस ने रोम में शादी और सगाई पर पूरी तरह से रोक लगा दी थी.
लेकिन पादरी वेलेंटाइन ने सम्राट के आदेश के पूरी तरह से खिलाफ थे. उन्होंने जनता के साथ इस बर्ताव को नाइंसाफी के तौर पर महसूस किया. जिसके बाद उन्होंने सम्राट के मर्जी के खिलाफ जाकर कई अधिकारियों और सैनिकों की शादियां भी करवाई. जिसके लिए उन्होंने 14 फरवरी को फांसी पर चढ़ा दिया गया.
जिसके बाद प्यार करने वालों के अपनी जान की कुर्बानी देने वाले संत वेलेंटाइन की याद में हर साल 14 फरवरी को वैलेंटाइन डे मनाया जाने लगा.
कई रिपोर्ट्स में सामने आता है कि संत वैलेंटाइन ने जेल में रहते हुए जेलर की बेटी को खत लिखा था, जिसमें अंत में उन्होंने लिखा था "तुम्हारा वेलेंटाइन."
आज पूरी दुनिया में ये दिन लोगों के बीच खुशी के साथ मनाया जाता है. लोग अपने पार्टनर को खुश करने की कोशिश करते हैं. लेकिन प्यार के इस मौसम में एक बात याद रखनी चाहिए... और वो है. कोई था जिसने प्यार के लिए जान दे दी.. तभी आज हम खुलकर अपना प्यार जाहिर कर पा रहे हैं.